## dachser_inteligent_logistics

Tlačová správa V Bratislave, 1. 6. 2021

**DACHSER Food Logistics otvára novú pobočku v talianskom regióne pri Miláne**

**DACHSER Food Logistics otvorila novú pobočku v meste Massalengo neďaleko Milána v regióne Lombardia. Blízkosť diaľnice A1 ponúka výrobcom potravín rýchle spojenie do celého Talianska a Európy.**



Galleria Vittorio Emanuele II, Miláno

Lombardia je najdôležitejším hospodárskym centrom Talianska a je domovom prosperujúceho potravinárskeho priemyslu. Vyrába sa tu veľké množstvo mlieka, ryže a bravčového mäsa a región sa významne podieľa na talianskom exporte. Nová pobočka spoločnosti DACHSER v Massalenge slúži predovšetkým ako predajné miesto a servisná kancelária pre miestnych výrobcov a vývozcov, ako aj na manipuláciu s tovarom. „*Otvorenie novej pobočky pri Miláne predstavuje pre DACHSER Food Logistics v Taliansku dôležitý krok. Posilňuje našu prítomnosť na talianskom trhu a ešte viac nás približuje k potenciálnym zákazníkom*,“ hovorí Roberto Specos, Country Manager DACHSER Italy Food Logistics. „*Mnohé potravinárske spoločnosti v regióne vyrábajú tovar nielen pre domáci trh, ale aj na vývoz do iných európskych krajín. Môžeme im ponúknuť zaujímavé, skutočne komplexné portfólio služieb vrátane distribúcie v rámci krajín, dovozu a vývozu a skladovania v našej centrále vo Verone*.“

**Optimalizácia dovozu a vývozu**

Nová pobočka v Lombardii znamená kratší čas doručenia a vyzdvihnutia tovaru v regióne. Tým sa optimalizuje ďalšia preprava tovaru v rámci Talianska, ako aj dovoz a vývoz. Pobočka je napojená na európsku potravinovú sieť prostredníctvom hubu Food Logistics vo Frankfurte a priamych liniek vo viacerých krajinách. Taliansko a 33 ďalších európskych krajín tak môže využívať krátke tranzitné časy.

Spoločnosť DACHSER Food Logistics pôsobí na talianskom trhu od roku 2010. V roku 2017 prevzala spoločnosť DACHSER svojho partnera Papp Italia a od roku 2018 pôsobí pod názvom DACHSER Italy Food Logistics. Talianska centrála a hlavný tranzitný terminál sa nachádzajú v blízkosti Verony (Benátsko), odkiaľ sa tovar denne prepravuje do európskeho logistického centra pre potraviny vo Frankfurte a niekoľkokrát týždenne do Francúzska a ďalších terminálov. Spoločnosť DACHSER Italy Food Logistics má tiež pobočku v Tarante (Apúlia), kde sa sústreďuje organizácia kompletných zásielok pre Taliansko a na vývoz.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk